ปชป.จี้ กกต.ใช้อำนาจตาม ก.ม.โวโพลหนุน มาร์ค เหมาะสมนายกฯ
โฆษก ปชป. ย้ำ กกต.ใช้อำนาจต้องชอบด้วยกฎหมาย ขอยึด 3 ข้อ ใช้หารือวงถกพรรคการเมือง 19 ธ.ค.นี้ พร้อมเปิดรับสมัครผู้สนใจลงรับเลือกตั้ง ส.ส. ขอบคุณ บ้านสมเด็จโพลล์ ชี้ อภิสิทธิ์ เหมาะสมนั่งนายกฯ ลั่น ประชาธิปัตย์ พร้อมเป็นทางเลือกหลัก นำประชาธิปไตยกลับคืนสู่ประชาชน,เมื่อวันที่ 11 ธ.ค.61 ที่พรรคประชาธิปัตย์ (ปชป.) นายธนา ชีรวินิจ โฆษกพรรคประชาธิปัตย์ กล่าวถึงกรณีคณะกรรมการการเลือกตั้ง (กกต.) ระบุว่า จะใช้บัตรเลือกตั้ง ส.ส.แบบไม่มีชื่อและโลโก้พรรค ว่า สาเหตุที่ กกต.อ้างว่าไม่สามารถใส่โลโก้และชื่อพรรค เพราะจะมีปัญหาในการขนส่งบัตรเลือกตั้งไปต่างประเทศนั้น เป็นปัญหาเพียงเล็กน้อย กกต.อย่าให้ปัญหานี้ต้องทำให้กระบวนการเลือกตั้ง และวัฒนธรรมการเลือกตั้งต้องเสียไป เชื่อว่า กกต.สามารถบริหารจัดการเรื่องนี้ได้ แม้ กกต.อ้างว่าเป็นอำนาจสามารถทำได้ แต่ กกต.ต้องไม่ลืมว่าการใช้อำนาจต้องใช้โดยสุจริตและยุติธรรม เพื่อให้การเลือกตั้งเป็นตามเจตนารมณ์ของกฎหมาย จึงขอให้ กกต.ย้อนดูเหตุการณ์การจัดการเลือกตั้ง เมื่อวันที่ 2 เม.ย. 2549 ที่ กกต. ถูกศาลพิพากษาให้มีความผิด โดยให้พ้นจากตำแหน่งและยกเลิกการเลือกตั้งในวันดังกล่าว ด้วย 3 เหตุผล คือ 1. กำหนดวันเลือกตั้งกระชั้นชิดเพื่อเอื้อประโยชน์ให้กับพรรคไทยรักไทยที่เป็นรัฐบาลรักษาการ 2. จัดคูหาลงคะแนนที่หันหลังออกทำให้การลงคะแนนไม่เป็นความลับ 3. อนุญาตให้ผู้สมัครของพรรคเล็กที่สอบตกไปแล้ว ย้ายไปสมัครในเขตเลือกตั้งที่มีผู้สมัครพรรคเดียวในการเลือกตั้งรอบใหม่ เพื่อเอื้อให้ผู้สมัครพรรคไทยรักไทย ไม่ต้องเข้าหลักเกณฑ์ได้คะแนนร้อยละ 20 ของผู้มีสิทธิเลือกตั้ง ตามที่กฎหมายกำหนด โดยศาลรัฐธรรมนูญชี้ขาดว่า การดำเนินการของ กกต.ต้องเป็นไปโดยสุจริต ยุติธรรม และชอบด้วยกฎหมายที่สุด กกต.ชุดนั้นก็ต้องโทษทางอาญา ,นายธนา กล่าวต่อว่า พรรคประชาธิปัตย์ขอเรียกร้องให้ กกต.ที่จะหารือกับพรรคการเมืองในวันที่ 19 ธ.ค.นี้ คือ 1. ขอให้ กกต.ทำหน้าที่ให้สุจริตเที่ยงธรรมตามกฎหมาย 2. ขอให้ กกต. ยืนหยัดในหลักการขององค์กรอิสระทำหน้าที่จัดการเลือกตั้ง เพื่อประโยชน์ของประชาชนและประเทศโดยไม่ยอมให้ถูกแทรกแซงจากผู้มีอำนาจใดทั้งสิ้น 3. ขอให้ กกต.สร้างความเชื่อมั่นและความน่าเชื่อถือกลับมาสู่ กกต.อีกครั้ง เพื่อนำไปสู่การเลือกตั้งที่ทุกคนยอมรับ หาก กกต.ไม่สามารถทำใน 3 เรื่องนี้ได้ เชื่อว่าจะมีปัญเรื่องการยอมรับการเลือกตั้งในครั้งนี้ เพราะมีประเด็นที่อาจขัดต่อรัฐธรรมนูญ เนื่องจากใช้บัตรเลือกตั้งใบเดียวการที่ไม่ใส่โลโก้พรรคการเมืองในบัตรเลือกตั้ง เป็นการลิดรอนสิทธิ์ผู้สมัครในระบบบัญชีรายชื่อ ดังนั้นหาก กกต.คิดว่าตัวเองมีอำนาจแล้ว ทำอะไรก็ได้โดยไม่คำนึงถึงความสุจริตและเที่ยงธรรม และตัองรับผิดชอบต่อการกระทำ,นายธัญญ์นิธิ ชวรัตน์นิธิโชติ รองโฆษกพรรคประชาธิปัตย์ กล่าวว่า พรรคประชาธิปัตย์จะเปิดรับสมัคร ส.ส.ระบบเขตตามกฎหมายเลือกตั้งส.ส.ใหม่ โดยเริ่มตั้งแต่วันนี้ (11 ธ.ค.) จนถึงวันที่ 13 ธ.ค. จากนั้นจะเข้าสู่กระบวนการตรวจสอบคุณสมบัติ จนถึงวันที่ 18 ธ.ค. หลังจากนั้นเป็นการเปิดรับฟังความคิดเห็นผ่านช่องทางอิเล็กทรอนิกส์ ส่วน ส.ส.ระบบบัญชีรายชื่อจะเริ่มจากวันนี้ ถึงวันที่ 17 ธ.ค.จากนั้นตรวจสอบคุณสมบัติอีก 5 วัน ถึงวันที่ 22 ธ.ค.และจะส่งรายชื่อของผู้สนใจสมัคร ส.ส.ทั้ง 2 ระบบ ให้คณะกรรมการสรรหาผู้สมัครของพรรค โดยจะพิจารณาให้แล้วเสร็จภายในวันที่ 25 ธ.ค.นี้ จากนั้นจะประกาศให้ทราบต่อไป,และขอบคุณผลสำรวจของบ้านสมเด็จโพลล์ ที่ระบุว่า คนกรุงเทพฯ ให้คะแนนนิยม นายอภิสิทธิ์ เวชชาชีวะ หัวหน้าพรรคประชาธิปัตย์ เหมาะสมเป็นนายกรัฐมนตรี ร้อยละ 29.6 ส่วนคะแนนนิยมเกี่ยวกับความซื่อสัตย์สุจริต ร้อยละ 48.3 และการแก้ไขปัญหาเศรษฐกิจ ที่ได้ ร้อยละ 34.7 ส่วนพรรคการเมืองที่คนกรุงเทพฯ ให้ความเห็น พบว่า พรรคประชาธิปัตย์ได้รับคะแนนนิยมร้อยละ 32.7 จึงขอขอบคุณคนกรุงเทพฯและคนไทย ยืนยันว่าพรรคประชาธิปัตย์พร้อมเป็นทางเลือกหลัก ในการนำประชาธิปไตยกลับมาสู่ประชาชนอีกครั้ง
โฆษก ปชป. ย้ำ กกต.ใช้อำนาจต้องชอบด้วยกฎหมาย ขอยึด 3 ข้อ ใช้หารือวงถกพรรคการเมือง 19 ธ.ค.นี้ พร้อมเปิดรับสมัครผู้สนใจลงรับเลือกตั้ง ส.ส. ขอบคุณ บ้านสมเด็จโพลล์ ชี้ อภิสิทธิ์ เหมาะสม
ประชาธิปัตย์,ปชป.,กกต.,กฎหมาย,เลือกตั้ง